CELEX: 32020D0209
Language: fi
Date: 2020-02-14 00:00:00
Title: Komission täytäntöönpanopäätös,2020/209 annettu 14 päivänä helmikuuta 2020, afrikkalaiseen sikaruttoon liittyvistä tietyistä suojatoimenpiteistä Kreikassa (tiedoksiannettu numerolla C(2020) 962) (Ainoastaan kreikankielinen teksti on todistusvoimainen) (ETA:n kannalta merkityksellinen teksti)

17.2.2020   
               
               
                  FI
               
               
                  Euroopan unionin virallinen lehti
               
               
                  L 43/74
               
            
         KOMISSION TÄYTÄNTÖÖNPANOPÄÄTÖS,2020/209
         annettu 14 päivänä helmikuuta 2020,
         afrikkalaiseen sikaruttoon liittyvistä tietyistä suojatoimenpiteistä Kreikassa
         
            
               (tiedoksiannettu numerolla C(2020) 962)
            
         
         (Ainoastaan kreikankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
         ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Afrikkalainen sikarutto on kotieläiminä pidettävien sikojen ja luonnonvaraisten sikojen kantoihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
                  
               
                     (2)
                  
                  
                     Afrikkalaisen sikaruton puhjetessa on olemassa vaara, että taudinaiheuttaja leviää muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
                  
               
                     (3)
                  
                  
                     Neuvoston direktiivissä 2002/60/EY (3) säädetään unionissa toteutettavista vähimmäistoimenpiteistä afrikkalaisen sikaruton torjumiseksi. Direktiivin 2002/60/EY 9 artiklassa säädetään suoja- ja valvontavyöhykkeiden muodostamisesta kyseisen taudin puhjetessa; niillä on sovellettava kyseisen direktiivin 10 ja 11 artiklassa vahvistettuja toimenpiteitä.
                  
               
                     (4)
                  
                  
                     Kreikka on Serresin alueellisessa yksikössä ilmenneen afrikkalaisen sikaruton taudinpurkauksen seurauksena ilmoittanut komissiolle afrikkalaisen sikaruton tilanteesta alueellaan ja muodostanut direktiivin 2002/60/EY 9 artiklan mukaisesti suoja- ja valvontavyöhykkeet, joilla sovelletaan mainitun direktiivin 10 ja 11 artiklassa tarkoitettuja toimenpiteitä.
                  
               
                     (5)
                  
                  
                     Komission täytäntöönpanopäätös (EU) 2020/181 (4) annettiin direktiivin 2002/60/EY 9 artiklan mukaisesti sen jälkeen, kun Kreikassa oli muodostettu suoja- ja valvontavyöhykkeet.
                  
               
                     (6)
                  
                  
                     Täytäntöönpanopäätöksen (EU) 2020/181 antamispäivän jälkeen Kreikan epidemiologinen tilanne ei ole muuttunut afrikkalaisen sikaruton osalta Serresin alueellisessa yksikössä, ja näin ollen Kreikka on pannut vaaditut torjuntatoimenpiteet täytäntöön ja kerännyt uusia seurantatietoja.
                  
               
                     (7)
                  
                  
                     Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määrittää unionin tasolla afrikkalaisen sikaruton suoja- ja valvontavyöhykkeet Kreikassa yhteistyössä kyseisen jäsenvaltion kanssa. Näissä valvonta- ja suojavyöhykkeissä otetaan huomioon nykyinen epidemiologinen tilanne kyseisessä jäsenvaltiossa.
                  
               
                     (8)
                  
                  
                     Kreikan suoja- ja valvontavyöhykkeiksi määritetyt alueet olisi esitettävä tämän päätöksen liitteessä ja aluejaon kesto olisi vahvistettava.
                  
               
                     (9)
                  
                  
                     Lisäksi täytäntöönpanopäätös (EU) 2020/181 olisi kumottava ja korvattava tällä päätöksellä.
                  
               
                     (10)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kreikan on varmistettava, että direktiivin 2002/60/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä suoja- ja valvontavyöhykkeiksi luetellut alueet.
         
         
            2 artikla
            Kumotaan täytäntöönpanopäätös (EU) 2020/181.
         
         
            3 artikla
            Tätä päätöstä sovelletaan 6 päivään huhtikuuta 2020.
         
         
            4 artikla
            Tämä päätös on osoitettu Helleenien tasavallalle.
         
         
            Tehty Brysselissä 14 päivänä helmikuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 395, 30.12.1989, s. 13.
         
            (2)  EYVL L 224, 18.8.1990, s. 29.
         
            (3)  Neuvoston direktiivi 2002/60/EY, annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta (EYVL L 192, 20.7.2002, s. 27).
         
            (4)  Komission täytäntöönpanopäätös (EU) 2020/181, annettu 7 päivänä helmikuuta 2020, afrikkalaiseen sikaruttoon liittyvistä tietyistä väliaikaisista suojatoimenpiteistä Kreikassa (EUVL L 37, 10.2.2020, s. 8).
      
      
         
            LIITE
            
                        Kreikka
                     
                     
                        1 artiklassa tarkoitetut alueet
                     
                     
                        Päivämäärä, johon asti voimassa
                     
                  
                        Suojavyöhyke
                     
                     
                        Municipality of Visaltias (Serres Regional Unit)
                     
                     
                        6. huhtikuuta 2020
                     
                  
                        Valvontavyöhyke
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        6. huhtikuuta 2020